APSTIPRINĀTS

ar Iepirkuma komisijas

2017.gada 9.novembra protokolu Nr.1

# RĪGAS PAŠVALDĪBAS POLICIJAS

##### ATKLĀTA KONKURSA

**„Par sauszemes transportlīdzekļu brīvprātīgo apdrošināšanu (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanu (OCTA) iegādi”**

# (IEPIRKUMA IDENTIFIKĀCIJAS NUMURS RPP 2017/28)

**NOLIKUMS**

**Rīga, 2017**

1. **VISPĀRĪGĀ INFORMĀCIJA**
	1. **Iepirkuma identifikācijas numurs:** RPP 2017/28.
	2. **Iepirkuma procedūras veids:** saskaņā ar Publisko iepirkumu likuma (turpmāk – PIL) 8.panta pirmās daļas 1. punktu – atklāts konkurss.
	3. Pasūtītājs – Rīgas pašvaldības policija, Lomonosova iela 12a, Rīga, LV-1019, nodokļu maksātāja reģistrācijas Nr.LV90000055099, banka ,,Luminor Bank AS”, kods NDEALV2X, konts LV82NDEA0021800014010. Profila adrese internetā (turpmāk – Interneta vietne) – [rpp.riga.lv](http://www.riga.lv). Darba laiks – no plkst. 8.30 līdz plkst. 12.00 un no plkst.12.30 līdz plkst.17.00.
	4. **Kontaktpersona:** Ēriks Ulass, Transporta nodrošinājuma nodaļas priekšnieks, tālr. 67037850, fakss 67037895, e-pasts: Eriks.Ulass@riga.lv.
	5. **Pretendenti:**
		1. Pretendents – fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu atklātā konkursā „Par sauszemes transportlīdzekļu brīvprātīgo apdrošināšanu (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanu (OCTA) iegādi”, identifikācijas Nr. RPP 2017/28 (turpmāk – Atklāts konkurss)
		2. Ja piedāvājumu Atklātam konkursam iesniedz personu apvienība, visi apvienības dalībnieki paraksta gan pieteikumu, gan tehnisko specifikāciju un finanšu piedāvājumu.
		3. Ja piedāvājumu Atklātam konkursam iesniedz personu apvienība, piedāvājumā norāda personu, kura pārstāv personu apvienību Atklātā konkursā, nodrošinot Atklāta konkursa ietvaros informācijas apmaiņu ar komisiju. Personu apvienību dalībnieki iesniegtajā piedāvājumā norāda arī katras personas uzņemtos pienākumus paredzamā līguma saistību izpildē. Šo informāciju paraksta katrs personu apvienības dalībnieks.
		4. Ja personu apvienību atzīst par Atklāta konkursa uzvarētāju, dalībnieki pēc pasūtītāja pieprasījuma, līdz līguma slēgšanai izveido personālsabiedrību. Šo pieprasījumu pasūtītājs paziņo vienlaikus ar lēmumu par Atklāta konkursa rezultātiem.
		5. Piedāvājums Atklāta konkursa Nolikuma (turpmāk – Nolikums) izpratnē ir dokumentu kopums, kas sastāv no Nolikuma 1.8.2.apakšpunktā un 3.1.punktā uzskaitītajiem dokumentiem.
	6. **Atklāta konkursa nolikuma saņemšana:**
		1. Ieinteresētais piegādātājs Nolikumu var saņemt, lejupielādējot to elektroniskajā formātā no Interneta vietnes **rpp.riga.lv.** Ja nepieciešams, pretendents var pieprasīt izsniegt Nolikumu drukātā veidā. Pasūtītājs to izsniedz 3 (trīs) darba dienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
		2. Ieinteresētajam piegādātājam jāseko līdzi turpmākajiem iespējamiem grozījumiem Nolikumā, kā arī iespējamām iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Interneta vietnē.
	7. **Papildu informācijas sniegšana:**
		1. Ieinteresētais piegādātājs jautājumus par Nolikumu uzdod rakstiskā veidā, adresējot tos iepirkuma komisijai un nosūtot pa pastu uz Nolikuma 1.3.punktā norādīto adresi, vai uz Nolikuma 1.4. punktā norādīto faksu un/vai e-pastu.
		2. Ja ieinteresētais piegādātājs ir laikus pieprasījis papildu informāciju par Atklāta konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, iepirkuma komisija atbildi sniedz 5 (piecu) dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
	8. **Prasības piedāvājuma noformējumam:**
		1. Uz piedāvājuma iepakojuma (aploksne, kaste u.c.) jānorāda:

Rīgas pašvaldības policija

Lomonosova ielā 12a, Rīgā, LV-1019, Latvija

/pretendenta nosaukums, juridiskā adrese, tālrunis/

Atklātam konkursam **„** Par sauszemes transportlīdzekļu brīvprātīgo apdrošināšanu (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanu (OCTA) iegādi”

identifikācijas Nr. RPP 2017/28

Neatvērt līdz piedāvājumu atvēršanas sanāksmei

**Neatvērt līdz piedāvājumu atvēršanas sanāksmei**

* + 1. Piedāvājums iesniedzams šādā komplektācijā:
			1. Pieteikuma veidlapa (Nolikuma 1.pielikums);
			2. Atlases dokumenti (Nolikuma 3.1. apakšpunkts);
			3. Tehniskā piedāvājuma (Nolikuma 2. un 3.pielikums) un Finanšu piedāvājuma (Nolikuma 4.pielikums) dokumenti;
			4. Tehniskā un finanšu piedāvājuma dokumenti saskaņā ar 3.20.apakšpunktu jāiesniedz elektroniskajā datu nesējā (CD formātā).
		2. Piedāvājuma dokumentiem/sējumam jābūt cauršūtiem ar izturīgu diegu/auklu, kas nostiprināta, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu. Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
		3. Iesniedzamo dokumentu noformēšanas prasības:
			1. dokumenti (Nolikuma 1., 2., 3. un 4.pielikums) jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības;
			2. piedāvājuma dokumentiem jāpievieno satura rādītājs.
			3. ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums;
			4. tiem jābūt skaidri salasāmiem, bez neatrunātiem labojumiem un dzēsumiem;
			5. piedāvājuma lapām jābūt numurētām.
	1. **Piedāvājuma iesniegšana:**
		1. ieinteresētais piegādātājs piedāvājumu iesniedz personīgi, ar kurjera vai pasta starpniecību **līdz** **2017.gada 5.decembra.** plkst. 10.00, Rīgas pašvaldības policijā, Juridiskajā nodaļā, Lomonosova ielā 12a, Rīgā, LV-1019
		2. Ja piedāvājums tiek nosūtīts ar kurjera vai pasta starpniecību, ieinteresētais piegādātājs nodrošina, ka piedāvājums tiek saņemts līdz Nolikuma 1.9.1.apakšpunktā minētajam termiņam.
		3. Ja piedāvājums iesniegts vai piegādāts pēc Nolikuma 1.9.1.apakšpunktā norādītā piedāvājuma iesniegšanas termiņa beigām, iepirkuma komisija piedāvājumu neatvērtu atdod atpakaļ vai nosūta pa pastu uz iepakojumā norādīto adresi.
		4. Piedāvājums jāiesniedz 1 (vienā) aizlīmētā un līmējuma vietā/-s ar zīmogu un/vai parakstu aizzīmogotā un/vai parakstītā iepakojumā, nodrošinot iepakojuma drošību, lai piedāvājuma dokumentiem nevar piekļūt, nesabojājot iepakojumu.
		5. Iesniegtais piedāvājums tiek reģistrēts piedāvājuma iesniegšanas reģistra lapā.
	2. **Piedāvājumu atvēršana:**
		1. Visi saņemtie un reģistrētie pretendentu piedāvājumi Atklātam konkursam tiks atvērti Rīgas pašvaldības policijā, Lomonosova ielā 12a, Rīgā, LV-1019, **2017.gada 5.decembrī, plkst.10.00.** Konkrētā telpa tiek noteikta piedāvājumu atvēršanas dienā līdz plkst.09.45 un informācija par to būs pieejama pie kontaktpersonas un ēkas dežuranta.
		2. Pretendenti vai pretendentu pārstāvji, kuri ieradušies uz Atklāta konkursa piedāvājumu atvēršanas sanāksmi reģistrējas pretendentu reģistrā.
		3. Iepirkuma komisija atver piedāvājumus to iesniegšanas secībā, nosauc pretendentu, piedāvājuma iesniegšanas datumu, laiku un Finanšu piedāvājumā norādīto kopējo piedāvājuma cenu.
		4. Pēc visu piedāvājumu atvēršanas piedāvājumu atvēršanas sanāksme tiek slēgta. Pretendentu atlasi, piedāvājumu atbilstības pārbaudi un piedāvājumu vērtēšanu iepirkuma komisija veic slēgtā sēdē.
1. **INFORMĀCIJA PAR IEPIRKUMA PRIEKŠMETU**
	1. **Iepirkuma priekšmeta apraksts:**
		1. Iepirkuma priekšmets: sauszemes transportlīdzekļu brīvprātīgo apdrošināšanu (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanu (OCTA) iegāde (turpmāk – pakalpojums).
		2. CPV kods: 66514110-0; 66516100-1.
		3. Plānotā līgumcena – EUR 96 000,00 (deviņdesmit seši tūkstoši euro, 00 centi) bez PVN.
		4. Pretendents drīkst iesniegt tikai vienu piedāvājumu vienā variantā.
		5. Iepirkuma priekšmets nav sadalīts daļās.
	2. **Iepirkuma līgums** – iepirkuma līguma izpildes termiņš ir 1 (viens) gads. Līgums stājās spēkā 2018.gada 1.martā.
	3. Līguma izpildes vieta – Rīga, NUTS kods LV006.
2. **IESNIEDZAMIE DOKUMENTI UN TO PĀRBAUDE**
	1. **Pretendentu atlases prasības un dokumenti:**

|  |  |  |
| --- | --- | --- |
| **Nr. pēc kārtas** | **Atlases prasības** | **Atlases dokumenti** |
| 3.1.1. | Pieteikums dalībai Atklātā konkursā. | Pretendents iesniedz parakstītu Pieteikumu dalībai Atklātā konkursā saskaņā ar Nolikuma 1.pielikumā pievienoto formu. |
| 3.1.2. | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā. | Iepirkuma komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.Ārvalstīs reģistrētajiem pretendentiem jāiesniedz reģistrācijas faktu apliecinošs dokuments.Ja piedāvājumu iesniedz piegādātāju apvienība, tad šī prasība attiecināma arī uz katru apvienības dalībnieku. |
| 3.1.3. | Latvijas Republikas Finanšu un kapitāla tirgus komisijas izsniegtās licence sauszemes transportlīdzekļu brīvprātīgai apdrošināšanai (KASKO) un sauszemes transportlīdzekļu īpašnieku obligātai civiltiesiskās atbildības apdrošināšanai (OCTA) (ārvalstu pretendentam - analogas iestādes izsniegta licence). Ārvalstu pretendenti iesniedz izziņas vai attiecīgās uzņēmējdarbības atļaujas, ko izsniegušas līdzvērtīgas nozares institūcijas vai profesiju vai arodu reģistri citā valstī, kur pretendents reģistrēts. | Pretendents iesniedz licences apliecinātu kopiju.  |

|  |
| --- |
| **Eiropas vienotais iepirkuma procedūras dokuments** (turpmāk – Vienotais dokuments) |
| 3.1.4. | Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 20 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.Vienotā dokumenta veidlapu, kas ir vienāda visās ES dalībvalstīs, nosaka Eiropas **Komisijas 2016. gada 5. janvāra īstenošanas regula Nr. 2016/7,** *ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ)* (regulas 2. pielikums). Vienotā dokumenta teksta datne ir pieejama: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> |

* 1. Ja pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem kandidātiem un pretendentiem. Ja atlases dokumentos nav atspoguļota visa pieprasītā informācija vai tā neatbilst Nolikuma prasībām, komisijai ir tiesības pretendenta piedāvājumu noraidīt un izslēgts pretendentu no turpmākās dalības konkursā.
	2. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	3. Ja pasūtītājs nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iegūtā informācija neatbilst faktiskajai situācijai.
	4. Ja pasūtītājam rodas šaubas par iesniegtās dokumenta kopijas autentiskumu, tas pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
	5. **Tehniskais piedāvājums** jāsagatavo atbilstoši Nolikuma 2. un 3.pielikumam.
	6. Pretendentu KASKO un OCTA tehnisko piedāvājumu vērtēšana tiek veikta tiem pretendentiem, attiecībā par kuriem veikta pretendentu atlase un kuri atbilst šā Nolikuma prasībām.
	7. Pretendents var iesniegt tikai vienu KASKO un OCTA tehnisko piedāvājumu par visu iepirkuma priekšmetu.
	8. Komisija vērtē pretendentu tehniskos piedāvājumus par visu iepirkuma priekšmetu kopumā, kā norādīts Nolikuma 3.7.punktā**,** atbilstoši PIL un šā Nolikuma prasībām.
	9. Tehniskos piedāvājumus vērtē pēc dokumentiem, kas iesniegti saskaņā ar šā Nolikuma 3.5.punktu.
	10. Ja par pretendenta tehniskā piedāvājuma dokumentos atspoguļoto informāciju ir nepieciešami precizējumi, komisija tos pieprasa un pretendenta tehniskā piedāvājuma atbilstību vērtē pēc precizējošo ziņu saņemšanas.
	11. Ja pretendenta tehniskajā piedāvājumā nav atspoguļota visa pieprasītā informācija vai tā neatbilst Nolikuma tehniskā piedāvājuma prasībām, pretendenta tehniskais piedāvājums tiek noraidīts un pretendents tiek izslēgts no turpmākās dalības konkursā.
	12. **Finanšu piedāvājums** jāsagatavo atbilstoši Nolikuma 4.pielikumam.
	13. Pretendentu finanšu piedāvājumu vērtēšana tiek veikta tiem pretendentiem, attiecībā par kuriem veikta pretendentu atlase un kuru tehniskie piedāvājumi atbilst šā Nolikuma prasībām, un tie nav noraidīti.
	14. Pretendents var iesniegt tikai vienu finanšu piedāvājumu par visu iepirkuma priekšmetu.
	15. Komisija vērtē pretendentu finanšu piedāvājumus par visu iepirkuma priekšmetu kopumā, kā norādīts Nolikuma 3.14.punktā, atbilstoši PIL un šā Nolikuma prasībām.
	16. Finanšu piedāvājumus vērtē pēc dokumentiem, kas iesniegti saskaņā ar šā nolikuma 3.13.apakšpunktu.
	17. Komisija pārbauda, vai finanšu piedāvājumā nav aritmētisko kļūdu, bet to konstatācijas gadījumā veic aritmētisko kļūdu labojumus un informē par to pretendentu, kura pieļautās kļūdas labotas. Vērtējot finanšu piedāvājumu, pasūtītājs ņem vērā kļūdu labojumu.
	18. Ja pretendenta finanšu piedāvājumā nav atspoguļota visa pieprasītā informācija vai tā neatbilst Nolikumā izvirzītajām prasībām attiecībā uz finanšu piedāvājumu, pretendenta finanšu piedāvājums tiek noraidīts un pretendents tiek izslēgts no turpmākās dalības konkursā.
	19. Piedāvājuma cenā jāietver visi nodokļi un nodevas, kā arī visas izmaksas, kas saistītas ar pakalpojuma izpildi, neieskaitot PVN.
	20. **Tehnisko piedāvājumu un finanšu piedāvājuma oriģinālam jāpievieno datu nesējs (CD formātā) ar tehnisko piedāvājumu (2. un 3.pielikums) Word formātā un finanšu piedāvājumu (4.pielikums) Excel formātā. Ja datu nesējā iekļautā informācija atšķirsies no piedāvājuma dokumentos iekļautās informācijas, tiks vērtēta informācija, kas iekļauta piedāvājuma dokumentos.**
	21. Pasūtītājs izslēdz pretendentu no turpmākās dalības konkursā, kā arī neizskata pretendenta piedāvājumu, ja nav iesniegts pieteikums dalībai Atklātā konkursā, kā arī nav iesniegti citi Nolikumā paredzētie dokumenti, vai to saturs neatbilst Nolikuma prasībām.
1. **IZSLĒGŠANAS NOTEIKUMU PĀRBAUDE**

PIL 42.panta pirmajā daļā noteiktos pretendentu izslēgšanas gadījumus iepirkuma komisija pārbaudīts PIL 42.panta kārtībā.

1. **PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJS**
	1. Iepirkuma komisija atlasa pretendentus saskaņā ar izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu ar viszemāko cenu.
		1. Iepirkuma komisija piedāvājumu vērtēšanu veic slēgtās sēdēs šādos posmos:

5.1.1.1.piedāvājuma noformējuma pārbaude;

5.1.1.2.pretendentu atlases dokumentu pārbaude;

5.1.1.3.Tehniskā piedāvājuma pārbaude;

5.1.1.4.Finanšu piedāvājuma pārbaude;

5.1.1.5.piedāvājuma izvēle saskaņā ar piedāvājuma izvēles kritēriju.

* 1. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
	2. Iesniegto piedāvājumu vērtēšanai, komisija var pieaicināt neatkarīgu ekspertu, kurš dod rakstisku atzinumu par iesniegto piedāvājumu atbilstību vai neatbilstību Nolikuma prasībām, kā arī par pretendenta tehniskajā piedāvājumā norādīto informāciju.
	3. Ja iepirkuma komisijai šķiet, ka pretendenta piedāvātais piedāvājums ir nepamatoti lēts, iepirkuma komisija no pretendenta pieprasa skaidrojumu par piedāvāto cenu vai izmaksām.
	4. Iepirkuma komisija, pēc skaidrojumu pieprasījuma no pretendenta, konsultējoties ar pretendentu, izvērtē tā sniegtos skaidrojumus. Iepirkuma komisijai ir tiesības prasīt, lai pretendents iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests.
	5. Iepirkuma komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
	6. **Piedāvājuma izvēle:** iepirkuma komisija izvēlas piedāvājumu saskaņā ar piedāvājuma izvēles kritēriju no piedāvājumiem, kas atbilst Nolikuma prasībām.
1. **LĒMUMA PAR ATKLĀTA KONKURSA REZULTĀTU PIEŅEMŠANA, PAZIŅOŠANA UN IEPIRKUMA LĪGUMA SLĒGŠANA**
	1. **Lēmuma par Atklāta konkursa rezultātu pieņemšana un paziņošana:**
		1. Iepirkuma līguma slēgšanas tiesības tiks piešķirtas pretendentam, kurš atbilst izvirzītajām atlases prasībām, ir iesniedzis Nolikuma prasībām atbilstošu piedāvājumu un piedāvājums atzīts par piedāvājumu ar viszemāko cenu, kā arī Pretendents nav izslēgts, saskaņā ar Nolikuma 4.sadaļu.
		2. Visi pretendenti tiek rakstveidā informēti par Atklāta konkursa rezultātiem 3 (trīs) darba dienu laikā no lēmuma pieņemšanas dienas.
	2. **Iepirkuma līguma slēgšana:**
		1. Iepirkuma līgums tiek slēgts ar uzvarējušo pretendentu ne agrāk kā nākamajā darba dienā pēc nogaidīšanas termiņa beigām, ja Pasūtītājs nesaņem informāciju no Iepirkumu uzraudzības biroja par pretendenta sūdzību par pasūtītāja darbību attiecībā uz Atklāta konkursa likumību.
		2. Iepirkuma līgums tiek sagatavots saskaņā ar Nolikuma 5.pielikumu, kā arī pamatojoties uz iepirkuma komisijas lēmumu par iepirkuma līguma slēgšanu un Atklāta konkursa uzvarētāja iesniegto piedāvājumu.
		3. Atklāta konkursa uzvarētājam iepirkuma līgums jāparaksta 10 (desmit) darbdienu laikā no uzaicinājuma nosūtīšanas parakstīt iepirkuma līgumu nosūtīšanas dienas. Uzaicinājums parakstīt līgumu tiks nosūtīts uz pretendenta piedāvājumā norādīto e-pasta adresi. Ja norādītajā termiņā Atklāta konkursa uzvarētājs neparaksta iepirkuma līgumu, tas var tikt uzskatīts par atteikumu slēgt iepirkuma līgumu.
		4. Ja uzvarējušais pretendents atsakās slēgt iepirkuma līgumu ar Pasūtītāju, komisija izvēlas nākamo piedāvājumu ar zemāko cenu, kas atbilst Nolikumā izvirzītajām prasībām. Ja nepieciešams, pasūtītājs ir tiesīgs pieprasīt no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt vai izbeigt iepirkuma procedūru, neizvēloties nevienu piedāvājumu.
	3. **Avansa maksājums nav paredzēts**.
	4. Iepirkuma līguma projekts ir pievienots Nolikumam, bet tā noteikumi tiks precizēti atbilstoši uzvarējušā pretendenta iesniegtajam tehniskajam un finanšu piedāvājumam, ciktāl tie nav pretrunā ar normatīvajos aktos un Nolikumā paredzētajiem noteikumiem un nepasliktina pasūtītāja stāvokli.
2. **PIELIKUMU SARAKSTS**
	1. Pieteikums dalībai Atklātā konkursā – 1.pielikums.
	2. Tehniskais piedāvājums (OCTA) – 2.pielikums.
	3. Tehniskais piedāvājums (KASKO) – 3.pielikums.
	4. Finanšu piedāvājums – 4.pielikums.
	5. Līguma projekts – 5.pielikums.

Komisijas priekšsēdētājs L.Kudiņš